«Татар яшьләре көннәре» – йөзләгән кешене берләштергән вакыйга

	2 – 6 сентябрьдә Казанның Боровое Матюшино бистәсендә эшләп килүче “Идел” яшьләр үзәгендә “Халыкара яшьләр форумы” булып узды. Быел ул 30 еллык юбилеен билгеләп үтә. Форумга Россиянең 32 төбәгеннән 180 делегат җыелган иде. Тантаналы чарада, гадәттәгечә, Самара өлкәсенең «Туган тел» җәмгыяте каршында эшләп килүче Яшьләр канаты әгъзалары Фәрзанә Мәхмүтова, Алия Гатауллина, Юлия Зарипова, Илфат Мәҗитов, Регина Сәйфиева, Эльмира Мефтахова катнаштылар.	 Делегатларның һәр сәгате мастер-класслар, лекцияләр, очрашулар, семинарлар, тренинглар, күңел ачу чаралары белән баетылган иде. Моннан тыш, форумда катнашучылар, алдан игълан ителгән темалар буенча, түгәрәк өстәл оештыручылар сыйфатында чыгыш ясап, тәҗрибә уртаклаштылар. Шулай ук һәр регион күңел ачу программасын тәкъдим итте. Быелгы форум «Татар яшьләре көннәре лидеры», «Татар кызы», «Татар егете», «Татар моңы» һәм «Татар танцпол йолдызы» кебек кызыклы конкурслар белән истә калды. Самаралылар да бу бәйгеләрдә актив катнаштылар. 
	Римма НУРЕТДИНОВА	
Бердәмлек

	№ --- | 23.09.2020	


